Document ID: 32004D0675

KOMISSION PÄÄTÖS,
tehty 29 päivänä syyskuuta 2004,
logistiikkatuen vahvistamisesta Traces-järjestelmälle
(tiedoksiannettu numerolla K(2004) 3584)
(2004/675/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 37 ja 37 a artiklan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 20 artiklan 3 kohdan,
ottaa huomioon eläinlääkinnällisten tuontimenettelyjen tietokoneistamisesta (Shift-projekti), direktiivien 90/675/ETY, 91/496/ETY, 91/628/ETY ja päätöksen 90/424/ETY muuttamisesta sekä päätöksen 88/192/ETY kumoamisesta 13 päivänä heinäkuuta 1992 tehdyn neuvoston päätöksen 92/438/ETY (3) ja erityisesti sen 12 artiklan,
sekä katsoo seuraavaa:
(1)
Euroopan parlamentin päätöslauselmassa A5-0396/2000, joka koskee tilintarkastustuomioistuimen erityiskertomusta nro 1/2000 (4) klassisesta sikarutosta, pyydetään 23 kohdassa varmistamaan, että ”eläinten liikkumisen valvontaa varten luotua järjestelmää (ANIMO) johdetaan ja kehitetään komission täydessä valvonnassa”.
(2)
Traces-järjestelmän käyttöönotosta ja päätöksen 92/486/ETY muuttamisesta 30 päivänä maaliskuuta 2004 tehdyn komission päätöksen 2004/292/EY (5) mukaan kaikkien jäsenvaltioiden on osallistuttava tähän järjestelmään ennen 31 päivää joulukuuta 2004.
(3)
Yksitoista jäsenvaltiota osallistuu Traces-järjestelmään täysimääräisesti 1 päivästä huhtikuuta 2004 tai 1 päivästä toukokuuta 2004 alkaen, ja toimintaan on ehdottomasti saatava logistiikkatukea. Tämän teknisen tuen tarve kasvaa entisestään, kun kaikki jäsenvaltiot sekä toimielinten ulkopuoliset käyttäjät liittyvät järjestelmään.
(4)
Tuen käyttöönottoa olisi kokeiltava 15 kuukauden mittaisen alkujakson aikana, ja jakson päätyttyä tuki olisi arvioitava ja siihen olisi tarvittaessa tehtävä muutoksia.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Komissio ottaa päätöksessä 2003/24/EY säädetyn yhdennetyn eläinlääkinnällisen tietojärjestelmän ”Traces” puitteissa käyttöön logistiikkatuen, jonka on määrä auttaa järjestelmän käyttäjiä 15 kuukauden mittaisen alkujakson aikana.
2 artikla
Komissiolla on käytettävissä 300 000 euroa 1 artiklassa tarkoitetun logistiikkatuen käyttöönottoa varten.
3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä syyskuuta 2004.

Labels: 4
17
7
3
6
12